আমেরিকার ১০% নারী-পুরুষ সন্তান জন্মদানে অক্ষম। অনেকে তখন আইভিএফ তথা ইনভিট্রো ফার্টিলাইজেশনের শরণাপন্ন হন। আইভিএফকে আমরা সবাই টেস্ট টিউব বেবি পদ্ধতি নামে চিনি। এই পদ্ধতিটি অনেক ব্যয় বহুল। এতে প্রায় ২০০০০ হাজার ডলার খরচ হতে পারে। তবে শতকরা ৬৫ ভাগ সময় এটি ব্যর্থ হয়। আবার স্বামী-স্ত্রীর যেকোনো একজনের জনন কোষ সুস্থ না থাকলে তখন শুক্রাণু কিংবা ডিম্বাণু দাতা খুঁজতে হয়। যা কি না সবাই গ্রহণ করতে চান না। কারণ এতে মূল্যবোধের ব্যাপার চলে আসে। আবার এতে যেকোনো একজন, পুরুষ অথবা নারী, সন্তানটির জৈবিক অভিভাবক হওয়া থেকে বঞ্চিত হন। কিন্তু আইভিজি-তে বাবা মা উভয়ই সন্তানের জৈবিক অভিভাবক হতে পারেন। এই পদ্ধতিতে নারীদের কৃত্রিমভাবে হরমোন দেয়া হয় যাতে করে সে বেশী পরিমাণে ডিম্বাণু তৈরি করে। এখন এই অতিরিক্ত হরমোনে নারী দেহে কোন পার্শ্ব-প্রতিক্রিয়া হয় কি না তা এখনও জানা যায় নি।